Бүген «Тукайны укыйбыз» бәйгесендә җиңүчеләрне бүләкләү узачак

	Бүген15.00 сәгатьтә «Китап-club» ресторанында (Бауман ур., 19) Татарстан китап нәшрияты оештырган «Г.Тукайны укыйбыз» видеороликлар бәйгесендә җиңүчеләрне бүләкләү тантанасы узачак. Әлеге бәйгедә һәркем катнаша ала иде, моның өчен Г.Тукайның бер әсәрен укырга һәм үз чыгышыңның видеоязмасын җибәрергә кирәк иде.	 Ачык тавыш бирү нәшриятның Вконтакте социаль челтәрендәге битендә узды. Шунысы игътибарга лаек, конкурска Россиянең төрле төбәкләреннән бик күп эшләр килде. Иң яшь катнашучыга 3 яшь, иң өлкәненә – 69 яшь. Катнашучыларның географиясе дә сөендерде -Татарстан Республикасы, Башкортостан Республикасы шәһәрләреннән, шулай ук Пермь, Барнаул һәм башка шәһәрләрдән видеороликлар җибәрделәр. Конкурс нәтиҗәләре буенча һәр катнашучыга сертификатлар җибәрелде. Бүләкләү тантанасында, 27 майда, җиңүчеләргә бүләкләр һәм дипломнар тапшырылачак. 
	---	
Татарстан китап нәшрияты

	№ --- | 27.05.2022	


